***Ул.”Независимост” № 20, централа: 058/60889факс:058/600806;***

***e-mail:*** ***obshtina@dobrichka.bg******; web site:*** [***www.dobrichka.bg***](http://www.dobrichka.bg)

**ДО**

**ДОБРИЧКИ ОБЩИНСКИ СЪВЕТ**

**ГРАД ДОБРИЧ**

**ДОКЛАДНА ЗАПИСКА**

**ОТ СОНЯ ИВАНОВА ГЕОРГИЕВА**

**Кмет на община Добричка, град Добрич**

**Относно:** Актуализация на годишната програма за управление и разпореждане с общинско имущество и прекратяване на съсобственост в имот по плана на с. Полк. Минково, община Добричка.

**УВАЖАЕМИ ДАМИ И ГОСПОДА, ОБЩИНСКИ СЪВЕТНИЦИ,**

В община Добричка постъпи заявление с вх. рег. № ОС-223/24.10.2024г. от Еленка Георгиева Железова и Златка Георгиева Долашкова за прекратяване на съсобственост в УПИ VII - магазин и ресторант, кв. 63 по плана на с. Полк. Минково, община Добричка.

Урегулиран поземлен имот /УПИ/ VII - магазин и ресторант в квартал 63 е с площ 1580 кв.м.

 Идеална част с площ 1430 кв.м. е собственост на заявителите, съгласно документ за собственост - нотариален акт за собственост върху недвижим имот, вписан в Служба по вписванията гр. Добрич с Акт № 60, том III, дело № 446/2018г. с вх. рег. № 1075 от 12.02.2018г.

Общинската собственост е идеална част с площ 75 кв.м за която е съставен Акт за частна общинска собственост /АОС/ № 9010/18.11.2024г., вписан в Служба по вписвания град Добрич с Акт № 104, том XХIII, вх. рег. № 9609/27.11.2024г. Данъчната оценка на имота е 179,60 лв.

На общинскaта част е изготвена пазарна оценка по реда на чл. 41, ал. 2 от ЗОС в размер на 565,00 лв. /петстотин шестдесет и пет лева/ без ДДС, надхвърляща по размера си данъчната оценка от 179,60 лв. /сто седемдесет и девет лева и 60 ст./.

Съгласно чл. 47, ал. 5 от Наредба № 4 на Добрички общински съвет, кметът на с. Полк. Минково, общ. Добричка е представил положително становище за сделката с вх. рег. № ВхК-6810/26.11.2024г.

Имотът не е предвиден за прекратяване на съсобственост чрез продажба на частта на общината в „Програма за управление и разпореждане с имотите – общинска собственост за 2024г.“, приета с Решение № 44 от 31.01.2024г. на Добрички общински съвет.

Във връзка с гореизложеното, предлагам Добрички общински съвет да приеме следното:

 **ПРОЕКТ!**

**РЕШЕНИЕ:**

І. На основание чл. 21, ал. 1, т. 8 от Закона за местното самоуправление и местната администрация, чл. 8, ал. 9 от Закона за общинската собственост и чл. 5, ал. 1 от Наредба № 4 за реда за придобиване, управление и разпореждане с общинско имущество, Добрички общински съвет дава съгласие за актуализация на Програмата за управление и разпореждане с имотите - общинската собственост, приета с Решение № 44 от 31.01.2024г., както следва:

В Приложение 2.2 да се допълни следния имот:

- с. Полк. Минково, община Добричка – идеална част с площ 75 кв.м от урегулиран поземлен имот /УПИ/ VII - магазин и ресторант в квартал 63 с обща площ 1580 кв.м и очаквани приходи в размер на 565,00 лв. /петстотин шестдесет и пет лева/ без ДДС.

II. На основание чл. 21, ал. 1, т. 8 от Закона за местното самоуправление и местната администрация, чл. 36, ал. 1, т. 2 и чл. 41, ал. 2 от Закона за общинската собственост, във връзка с чл. 62, ал. 1, т. 3 и чл. 57 от Наредба № 4 за реда за придобиване, управление и разпореждане с общинско имущество, Добрички общински съвет дава съгласие да се прекрати съсобствеността между община Добричка и Еленка Георгиева Железова и Златка Георгиева Долашкова, чрез продажба на частта, собственост на общината:

- идеална част с площ 75 кв.м от УПИ VII - магазин и ресторант в квартал 63 по плана на с. Полк. Минково, община Добричка с обща площ 1580 кв.м и определя пазарна цена в размер на 565,00 лв. /петстотин шестдесет и пет лева/ без ДДС, надхвърляща по размера си данъчната оценка в размер на 179,60 лв. /сто седемдесет и девет лева и 60 ст./.

III. Съгласно чл. 52, ал. 5, т. 1 от Закона за местното самоуправление и местната администрация, 30 /тридесет/ на сто от постъпленията от продажбата да се използват за финансиране на изграждането, за основен и текущ ремонт на социална и техническа инфраструктура в с. Полк. Минково, общ. Добричка.

IV. Възлага на Кмета на община Добричка, последващи законови действия.

Приложение към докладната записка:

* Копие от заявление с вх. рег. № ОС-223/24.10.2024г. от Еленка Георгиева Железова и Златка Георгиева Долашкова;
* Копие от нотариален акт;
* Копие от становище на кмета на с. Полк. Минково с вх. рег. № ВхК-6810 от 26.11.2024г.;
* Копие от акт за общинска собственост;
* Копие на скица на имота;
* Копие от пазарна оценка на имота.

**ВНОСИТЕЛ:**

**СОНЯ ГЕОРГИЕВА**

*Кмет на община Добричка*